b'\n_START_ARTICLE_\nJoonian kapina\n_START_PARAGRAPH_\nJoonian kapina oli ensimm\xc3\xa4inen suuri konflikti Kreikan ja Persian v\xc3\xa4lill\xc3\xa4. Kapinointi kesti vuodesta 499 eaa. aina vuoteen 494 eaa. asti, jolloin kapina p\xc3\xa4\xc3\xa4ttyi Persian voittoon. Kapina sai alkunsa Joonian kreikkalaisissa siirtokunnissa protestiliikkeen\xc3\xa4 tyranni Aristagorasta vastaan, joka hallitsi Miletoksen kaupunkia itsevaltaisin ottein 500-luvun lopussa eaa. ja seuraavalla vuosisadalla. Kapinahenki levisi muihin persialaisten hallitsemiin kaupunkeihin Kreikassa ja V\xc3\xa4h\xc3\xa4ss\xc3\xa4-Aasiassa sek\xc3\xa4 Kyproksella.'